alexandrainst/scandi-wiki huggingface dataset:
Eric Ball

Eric Walter John Ball (født 31. oktober 1903 i Kingswood, død 1. oktober 1989 i Dorset) var en britisk komponist og dirigent. Ball var tilknyttet Frelsesarmeen og er kjent for sine brassbandkomposisjoner.

Musikken han skrev er preget av hans oppvekst i brassbandbevegelsen innenfor Frelsesarmeen, og beskrives som melodiøs og velklingende. Hans «Journey into Freedom» var pliktnummer i forbindelse med europamesterskapet for brassband i 1982.

Ball var offiser av Order of the British Empire.

Utvalgte verker 
 Resurgam (I Shall Rise Again) 
 Festival Music
 The Undaunted
 Journey into Freedom
 High Peak
 A Kensington Concerto

Referanser

Eksterne lenker 
 
  4barsrest.com The Greatest Brass Band Contest Composers
  musicweb-international.com AN ELEVENTH GARLAND OF BRITISH LIGHT MUSIC COMPOSERS by P. L. Scowcroft.

Engelske komponister
Brassband
Order of the British Empire (OBE)
Personer fra distriktet South Gloucestershire
Martín Vázquez

Martín Emilio Vázquez Broquetas (født 14. januar 1969) er en uruguayansk fotballdommer som bor i Montevideo. Han har vært internasjonal FIFA-dommer siden 2001. Han har dømt kamper i Copa Libertadores, OL i 2008 og kvalifiseringskamper for VM i fotball 2006 og 2010. Han var forhåndsuttatt til å dømme VM i fotball 2010

Referanser

Eksterne lenker 
 Biografi hos worldreferee.com

Uruguayanske fotballdommere
Dommere i Fotball-VM 2010
Fridtjov Clemet

Fridtjov Smedsås Clemet (født 29. september 1932 i Trondheim) er en tidligere, norsk politiker (H), utenrikstjenestemann og journalist.

Liv og virke 
Fridtjov Clemet begynte som journalist i Møre Dagblad og Harstad Tidende. Han var formann i Unge Høyres distriktsorganisasjon i Troms fra 1957 til 1959 og ansatt som redaksjonssekretær for Unge Høyres medlemsblad ved partikontoret i Oslo fra 1959 til 1961. Fra 1961 til 1965 var han forbundssekretær i Unge Høyre. Han fortsatte deretter i Høyres sekretariat. Fra 1974 til 1986 var han Høyres generalsekretær.

Clemet var generalsekretær i Nordisk ministerråd fra 1986 til 1992. Fra 1992 til 2003 var han ansatt i Utenriksdepartementet, først som rådgiver, fra 1995 som ekspedisjonssjef og leder for nordiske saker.

Clemet var medlem av Oslo bystyre 1995–1999. Han var styreleder i SOS-barnebyer i Norge fra 1993 til 2004.

Fridtjov Clemet giftet seg i 1957 med Berit Schjeide, som har vært kommunepolitiker for Høyre i Oslo. Datteren Kristin Clemet har vært statsråd og stortingsrepresentant, og hun er gift med stortingsrepresentant Michael Tetzschner. Barnebarnet Jenny Clemet von Tetzschner er også Høyre-politiker.

Referanser 

Høyre-politikere i Oslo
Høyres ledelse
Journalister i norske lokalaviser
Norske embets- og tjenestemenn
Personer fra Trondheim kommune
Daniel Slåtto Gomnes

Daniel Slåtto Gomnes (født 21. juni 1991) er en syklist fra Ringerike. Han vant Junior-NM i 2008 og Kalas-cupen samme år. Gomnes syklet i 2012-sesongen for Joker Merida etter to sesonger for Team Ringeriks-Kraft.

Eksterne lenker 
 

Norske syklister
Fødsler i 1991
Arkitekturåret 1876

Arkitekturåret 1876 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1876.

Bygninger
  Festspillhuset i Bayreuth, tegnet av Gottfried Semper, blir fullført.
 Government House, Melbourne, Australia, tegnet av William Wardell fullføres.
Pennsylvania Academy of the Fine Arts – Philadelphia, Pennsylvania, tegnet av Frank Furness og George Hewitt.

Priser
 Royal Gold Medal – John Louis Duc
 Prix de Rome – Paul Blondel

Fødsler
 17. februar - Hans Bernoulli, sveitsisk arkitekt og professor (død 1959)
 7. april - Heinrich Tessenow, tysk arkitekt (død 1950)
 9. april - Christian Fredrik Arbo, norsk arkitekt (død 1951)
 18. mai - Thorvald Astrup, norsk arkitekt (død 1940)
 26. juni - Vincent Harris, britisk arkitekt (død 1971)
 27. juni - Franz Baumgartner, østerriksk arkitekt (død 1946)
 18. september - Gustaf Estlander, finsk, senere svensk, arkitekt, båtkonstruktør og skøyteløper (død 1930)
 12. november - Adalbert Wietek, tysk arkitekt (død 1933)
 13. november - Ivar Bentsen, dansk arkitekt (død 1943)
 24. november - Walter Burley Griffin, amerikansk arkitekt (død 1937)
 7. desember - Heinrich Straumer, tysk arkitekt (død 1937)
 Gustave Perret, fransk arkitekt (død 1952)

Dødsfall
 David Bryce, skotsk arkitekt (født 1803)

Referanser
Liste over kardinaler utnevnt av Benedikt XI

Liste over kardinaler utnevnt av Benedikt XI er en liste over de to kardinalene pave Benedikt XI utnevnte under to konsistorium i perioden fra 18. desember 1303 til 19. februar 1304.

18. desember 1303 
 Niccolò Alberti, O.P.

19. februar 1304 
 Walter Winterbourne, O.P.

Kilder 
 Salvador Miranda: The Cardinals of the Holy Roman Church

Benedikt 11
Liste over kardinaler utnevnt av Benedikt XII

Liste over kardinaler utnevnt av Benedikt XII er en liste over de syv kardinalene pave Benedikt XII utnevnte under to konsistorium i perioden fra 18. desember 1338 til januar 1339.

18. desember 1338 
 Gozzio Battaglia
 Bertrand de Déaulx
 Pierre Roger, senere Klemens VI
 Guillaume Court
 Bernard d'Albi
 Raymond de Montfort

Januar 1339 
 Guillaume d'Aure

Kilder 
 Salvador Miranda: The Cardinals of the Holy Roman Church

Benedikt 12
Arkitekturåret 1951

Arkitekturåret 1951 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1951.

Bygninger
 28. februar – Bronx River Houses completed in the Soundview section of The Bronx in New York City.
 3. mai – Royal Festival Hall i London, tegnet av Leslie Martin, Peter Moro og Robert Matthew blir åpnet.
860-880 Lake Shore Drive Apartments fullføres i Chicago, av Ludwig Mies van der Rohe.
 Dome of Discovery blir fullført som en midlertidig bygning for Festival of Britain, tegnet av arkitekt Ralph Tubbs.
 Lansbury Estate i Poplar, London påbegynnes som en utstillingsbebyggelse.
 JK Building fullføres i Belo Horizonte, Brasil tegnet av Oscar Niemeyer.
 Farnsworth House fullføres av Ludwig Mies van der Rohe i Plano, Illinois, USA.

Hendelser
 Nikolaus Pevsner publisere det første bindet i hans bokserie Buildings of England, med bindet om Nottinghamshire.
 Antennen på Empire State Building blir satt opp på bygningen.

Priser
 AIA Gold Medal – Bernard Ralph Maybeck.
 Royal Gold Medal – Vincent Harris.
 Grand Prix de Rome, arkitektur: (ukjent).

Fødsler
 26. april – Gert Wingårdh, svensk arkitekt 
 29. juli –  Santiago Calatrava, spansk arkitekt og ingeniør
 20. juli –  Christian Enzmann, tysk arkitekt

Dødsfall
 19. mai - Paul August Reimund Frank, tysk arkitekt (født 1878)
 7. juni - Paul Blobel, tysk arkitekt (født 1894)
 29. oktober - Christian Fredrik Arbo, norsk arkitekt (født 1876)
 7. desember - Hans Heinrich Müller, tysk arkitekt (født 1879)
 Arthur Joseph Davis, britisk arkitekt (født 1878)
 William Alexander Harvey, engelsk arkitekt (født 1874)

Referanser
Jisraél ben Elingézer

Jisraél ben Eliezer (født 27. august 1698 i den polske byen Okopy Swietej Trojcy i det nåværende Ukraina, død 22. mai 1760 i Międzybóż, nåværende Ukraina) var en jødisk rabbiner og mystiker. Han er mest kjent som grunnlegger av den jødiske fromhetsretning som kalles hasidismen. 

Jisraél Ben Eliezer ble ofte omtalt som Baal Shem Tov. Navnet er en hederstittel og betyr «Mesteren av det gode (dvs. Guds) Navn». Dette er ment å si noe både om rabbiens nærhet til Gud, samt også om hans evne til å utøve magi. Innen deler av kabbalah anses nemlig forskjellige bokstavkombinasjoner av Guds Navn å være et mektig magisk virkemiddel.

Martin Buber og flere andre har samlet og utgitt legender om ham.

Referanser 

Jødedom
Stiftere av trosretninger
Fødsler i 1698
Dødsfall i 1760
Religiøse lærere og filosofer representert i bokserien Verdens hellige skrifter
Cha Bum-kun

Cha Bum-kun (født 22. mai 1953 i Hwaseong, Gyeonggi, Sør-Korea) er en manager og tidligere sørkoreansk fotballspiller. Han anses som den beste sørkoreanske og trolig asiatiske fotballspiller gjennom tidene.

Han gjennomførte en framgangsrik karriere i tysk Bundesliga. Mellom 1972 og 1986 var han spiller på Sør-Koreas herrelandslag i fotball og gjennomførte 121 kamper og skårte 55 mål.

I Tyskland ble han kalt for Tscha Bum, og anses som en nasjonalhelt i hjemlandet.

Meritter 
 Sør-Koreas herrelandslag i fotball
 UEFA-cupen: 1980, 1988

Klubber 
 Bayer Leverkusen
 Eintracht Frankfurt
 SV Darmstadt 98

Referanser

Eksterne lenker 
 

 

Sørkoreanske fotballspillere
Sørkoreanske fotballtrenere
Spillere i Fotball-VM 1986
Trenere i Fotball-VM 1998
Fotballspillere for SV Darmstadt 98
Fotballspillere for Eintracht Frankfurt
Fotballspillere for TSV Bayer 04 Leverkusen
Fotballtrenere for Ulsan Hyundai FC
Fotballtrenere for Suwon Samsung Bluewings
Trenere for Sør-Koreas herrelandslag i fotball
Personer fra Gyeonggi
Fødsler i 1953
Pirbrua

Pirbrua er ei bru over Nidelva i Trondheim mellom Havnegata på Brattøra og Transittgata i Nedre Elvehavn. Den ble åpnet 10. juli 2009.

Brua er del av riksvei 706 og forbinder Nordre avlastningsvei med Strindheimtunnelen og E6 Trondheim–Stjørdal. Brua er konstruert av arkitektkontoret Dissing+Weitling som en klaffebru med fem spenn, den blir styrt fra kontrolltårnet på Nidelv bru. Kostnadene var prosjektert til 145 mill. kroner (2008).

Se også
Liste over broer i Norge
Liste over broer i Norge etter lengde

Referanser

Eksterne lenker 
 Vegvesenets prosjektside

Riksvei 706
Veibroer i Trondheim
2009 i Norge
Broer åpnet i 2009
Brattøra
Nedre Elvehavn
Peter Graham

Peter Graham (født 1958 i Lanarkshire) er en skotsk komponist.

Graham studerte ved University of Edinburgh og senere ved Goldsmiths College i London, hvor han bl.a. studerte under Edward Gregson. Graham er særlig kjent for sine komposisjoner for brassband, hans komposisjon The Essence of Time ble benyttet som pliktnummer i forbindelse med europamesterskapet for brassband i 1990.

Utvalgte verker

Referanser

Eksterne lenker 
 
  myspace.com/petergrahammusic
  classicalarchives.com

Britiske komponister
Brassband
Edward Gregson

Edward Gregson (født 23. juli 1945 i Sunderland) er en britisk komponist.

Gregson studerte komposisjon ved Royal Academy of Music fra 1963-1967 under Alan Bush. Han har skrevet musikk for orkester, kammermusikk, instrumentalmusikk, for kor, janitsjarkorps og ikke minst for brassband. Edward Gregson har vært Principal of the Royal Northern College of Music i Manchester, og er æresprofessor i musikk ved  Manchester University.

Utvalgte verk

Referanser

Eksterne lenker 
 
 
 chesternovello.com Biografi

Engelske komponister
20. århundres komponister
21. århundres komponister
Brassband
Mathematical Reviews

Mathematical Reviews er et tidsskrift som utgis av American Mathematical Society (AMS) som inneholder korte utdrag (og av og til evalueringer) av artikler innenfor matematikk, statistikk og teoretisk informatikk (theoretical computer science).

Se også
 Referativnyi Zhurnal, published in former Soviet Union and now in Russia
 Zentralblatt MATH, published in Germany
 INSPEC
 Web of Science
 IEEE Xplore
 Current Index to Statistics

Referanser

Eksterne lenker
 Mathematical Reviews database with access to the online search function for the database (for subscribers), and links to information about the service, such as the following:
 #Mathematical Reviews editorial statement outlines the mission of Mathematical Reviews;
 #Mathematical Reviews guide for reviewers, intended for both reviewers and users of Mathematical Reviews.
 #MathSciNet FAQ
 Exceptional MathReviews collected by Kimball Martin and sorted by amusement factor.

Tidsskrifter fra USA
Publikasjoner etablert i 1940
1940 i USA
Arkitekturåret 1875

Arkitekturåret 1875 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1875.

Bygninger
 Sydney Town Hall i Sydney, Australia blir fullført.
 Opéra Garnier i Paris, Frankrike fullføres.
 Hermannsdenkmal i Berlin, Tyskland blir fullført.
 Watts Sherman House – Newport, Rhode Island, tegnet av H.H. Richardson.

Priser
 Royal Gold Medal – Edmund Sharpe.
 Prix de Rome, Edmond Paulin førstepris, Jean Bréasson andre pris.
 C.F. Hansen-medaljen – P.C. Bønecke

Organisasjoner
 Det tyske firmaet Wayss & Freitag som var pionerer i bruken av armert betong, ble dannet.

Fødsler
 12. mai – Charles Holden, engelsk arkitekt (død 1960)
 22. juni - Johannes Baader, tysk arkitekt, fotfatter og dadaist (død 1955)
 11. august – Percy Erskine Nobbs, canadisk arkitekt (død 1964)
 17. august - Karl Roth, tysk arkitekt (død 1932)
 25. oktober - Paul Korff, tysk arkitekt (død 1945)
 16. desember – Nils Ryjord, norsk arkitekt (død 1926)
 Torgeir Alvsaker, norsk arkitekt (død 1971)

Dødsfall
2. februar - Ludwig Droste, tysk arkitekt (født 1814)
24. juni – Henri Labrouste, fransk arkitekt (født 1801)
Mario Bolatti

Mario Ariel Bolatti (født 17. februar 1985 i Mar Chiquita) er en argentinsk fotballspiller som spiller for den argentinske klubben Boca Unidos og landslaget til .

Spillerkarriere

Klubblag 
Bolatti begynte sin karriere som profesjonell fotballspiller hos Club Atlético Belgrano i 2003. I 2006 vant han opprykk til Primera Division sammen med Belgrano, men klubben rykket ned igjen etter kun én sesong i landets toppdivisjon. I juli 2007 signerte Bolatti under på en fireårs-kontrakt for portugisiske FC Porto. 

Hos Porto slet han med lite spilletid, og i 2009 gikk han derfor på et seks måneders utlån til Huracán etter anbefalinger fra lagkamerat Lucho Gonzalez i Porto. Han ble valgt til beste spiller i Clausura (avslutningsesongen) av den argentinske sportsavisen Olé og ble en nøkkelspiller for Huracáns tittelkonkurranse, som til slutt ble vunnet av Vélez Sarsfield under seriens siste runde.

Den 18. januar 2010 meldte Bolatti overgang til den italienske Serie A-klubben Fiorentina.

Landslag 
Den 14. oktober 2009 fikk Bolatti sitt første mål for  da han kom inn som innbytter i kampen mot  og scoret det avgjørende målet i det 84. minutt av kampen, noe som gjorde at Argentina kvalifiserte seg til VM i fotball 2010. Han ble også tatt ut i VM-troppen på 23 mann av landslagstrener Diego Maradona.

Referanser

Eksterne lenker 
 

Argentinske fotballspillere
Spillere i Fotball-VM 2010
Fotballspillere for Club Atlético Belgrano
Fotballspillere for FC Porto
Fotballspillere for Club Atlético Huracán
Fotballspillere for ACF Fiorentina
Fotballspillere for SC Internacional
Personer fra provinsen Cordoba
Fødsler i 1985
Fédération Française de Football

Fédération Française de Football (FFF) er det styrende organ innen spill av topp-fotball, beach-fotball og futsal i Frankrike, samt i Frankrikes oversjøiske departementer og territorier (forholdsvis Guadeloupe, Fransk Guyana, Martinique, Mayotte, Ny-Caledonia, Fransk Polynesia og Réunion). 

Organisasjonen ble dannet den 7. april 1919 og har hovedkvarteret sitt liggende i den franske hovedstaden Paris. FFF var en av grunnleggerne av det internasjonale fotballforbundet FIFA som ble stiftet i 1904, og i UEFA ble de medlem fra 1954, og de er ansvarlige for å overvåke alle aspektene av fotballspillet blant alle toppklubbene i Frankrike.

Turneringer 
Den franske fotballforbundet står ansvarlig for mange forskjellige fotball-konkurranser. Seriefotballen i Frankrike på øverste nivå på herresiden senior spilles i Ligue 1, nest øverste er Ligue 2, så følger Championnat National som er 3. øverste nivå. Så følger Championnat France Amateur i 4 avdelinger på 4 øverste nivå før Championnat France Amateur 2 i 8 avdelinger. De organiserer også seriespill for U19 lag på øverste nivå (Championnat National U19) i 4 avdelinger og U17 lag på øverste nivå (Championnat National U17) med i 6 avdelinger.
Blant kvinnene kalles øverste nivå i seriespillet for Championnat France Feminin D1 og nest øverste for Championnat France Feminin D2.
Franske Fotballforbundet arrangerer også nasjonale cuper for herrer senior som kalles Coupe de France samt Coupe de la Ligue, for damene heter den Challenge de France Feminin, og for herrenes U19 -lag har cupen fått navnet Gambardella Credit Agricole.

Vertskap for internasjonale turneringer 
 Fotball-VM for menn: 1938, 1998
 Fotball-EM for menn: 1960, 1984, 2016. 
 Fotball-VM for kvinner: 2019
 Confederations Cup: 2003
 Fotball-VM for U20 kvinner: 2018 
 Fotball-EM for U21 menn: (1988*), 1994
 Fotball-EM for gutter 19 år: 2010
 Fotball-EM for gutter 18 år: 1996
 Fotball-EM for gutter 17 år: 2004
 Fotball-EM for gutter 16 år: 1987
 Fotball-EM for jenter 19 år: 2000, 2008
 Fifa beach Soccer World Cup: Marseille 2008
 Fotball under Sommer-OL: Paris 1924
* = Ingen finale-turnering men Frankrikes lag gikk hele veien til seier og med hjemme-borte -møter i hver runde til finalen.

Tidligere presidenter  

Siden forbundet ble stiftet har de bare hatt 11 presidenter.
 Jules Rimet (1919–1942, samt 1944–1949)
 Henri Jevain (1942–1944)
 Emmanuel Gambardella (1949–1953)
 Pierre Pochonnet (1953–1963)
 Antoine Chiarisoli (1963–1968)
 Jacques Georges (1969–1972, samt som interim i perioden 29. des 1993 til 19. feb 1994)
 Fernand Sastre (1973–1984)
 Jean Fournet-Fayard (1985–1993)
 Claude Simonet (fra 19. feb 1994 til 12. feb 2005)
 Jean-Pierre Escalettes (fra 12. feb 2005 til 23. jul 2010)
 Fernand Duchaussoy (som interim fra 23. jul 2010 til 18. des 2010 hvor han da ble valgt)

Se også 
 Frankrikes herrelandslag i fotball
 Frankrikes kvinnelandslag i fotball

Referanser

Eksterne lenker 
 
  Frankrike på UEFAs offisielle sider
  Frankrike  på FIFAs offisielle sider

Etableringer i 1919
Fotballforbund
Fotball i Frankrike
1919 i Frankrike
Daniel Caligiuri

Daniel Caligiuri (født 15. januar 1988) er en tyskfødt italiensk fotballspiller som spiller for FC Augsburg.

Han har italiensk far og tysk mor. 

31. mai 2015 ble han tatt ut i troppen til det . 6. juni 2015 ble han droppet fra troppen.

Referanser

Eksterne lenker 
 
 

Italienske fotballspillere
Tyske fotballspillere
Fotballspillere for SC Freiburg
Fotballspillere for VfL Wolfsburg
Fotballspillere for FC Schalke 04
Fotballspillere for FC Augsburg
Fødsler i 1988
Personer fra Schwarzwald-Baar-Kreis
Arkitekturåret 1971

Arkitekturåret 1971 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1971.

Bygninger
Finlandiahuset, tegnet av Alvar Aalto, sto ferdig og ble innviet med åpningskonsert 2. desember.
 Department of the Environment Building, tre 20-etasjers tårnblokker på toppen av en 5-etasjers bygning, tegnet av Eric Bedford, i Marsham Street i Westminster i London, blir fullført.
 Rothko Chapel i Houston i Texas, tegnet av Mark Rothko og Philip Johnson fullføres.
 Emley Moor-tårnet nær Huddersfield i West Yorkshire i England gjenopptar kringkasting etter å ha blitt skadet av en storm.
 Hillbrow Tower i Johannesburg i Sør-Afrika blir fullført.
 Trump International Hotel & Tower på Manhattan i New York i USA blir fullført.
 Näsinneulatårnet i Tammerfors i Finland fullføres.
 Meritus Mandarin Singapore Tower 1 i Singapore blir åpnet.
 Sommerland Leisure Complex i Douglas på Isle Of Man fullføres.

Priser
AIA-gullmedaljen – Louis Kahn.
Architecture Firm Award – Albert Kahn Associates, Inc..
RAIA Gold Medal – Frederick Lucas.
Royal Gold Medal – Hubert de Cronin Hastings.
Prix de Rome, arkitektur: (ukjent).

Fødsler
 1. oktober – Arturo Vittori, italiensk arkitekt og designer

Dødsfall
 21. februar - Hanns Hopp, tysk arkitekt (født 1890)
 24. mars - Arne Jacobsen, dansk arkitekt og designer (født 1902)
 1. august - Vincent Harris, britisk arkitekt (født 1876)
 11. oktober - Albéric Aubert, fransk arkitekt (født 1895)
 27. november - Torgeir Alvsaker, norsk arkitekt (født 1875)

Referanser
Lambert van Haven

Lambert van Haven (født 16. april 1630 i Bergen, død 9. mai 1695 i København) var en dansk arkitekt, maler, kongelig byggmester og generalbyggmester. Han var blant de første til å innføre barokken i dansk arkitektur.

Hans hovedverk er Vor Frelsers kirke i København. Av andre verk kan nevnes Nørreport, interiøret på Frederiksborg slott og altermaleriet i Trinitatis kirke.

van Haven var i utgangspunktet utdannet maler og hadde gått i lære hos faren Salomon van Haven. I 1653 var han blitt utnevnt til kongelig byggmester og samme år reiste han ut i Europa for å videreutdanne seg. Reisen varte i 15–16 år og han fikk på denne måten en usedvanlig allsidig og grundig utdannelse.  

Han dyrket såvel billedkunst som arkitektur og antikviteter, gjorde betydelige kunstinnkjøp til kongen og anla selv samlinger av bøker og kobberstikk. 

Ved sin utnevnelse til generalbyggmester og Inspector over Pictura og Sculptura og alle didhen hørende Kunster samt første hoffmaler i 1671 fikk han en maktposisjon i den danske kunstverden.

Referanser

Eksterne lenker 
 

Danske arkitekter
Danske malere
Norske arkitekter
Personer fra Bergen kommune
Dansker født i Norge
Fødsler i 1630
Dødsfall i 1695
Also sprach Zarathustra (Strauss)

For Friedrich Nietzshes litterære verk med samme tittel, se her.

Also sprach Zarathustra, Op. 30 (Nor.: Slik talte Zarathustra) er et symfonisk dikt av Richard Strauss. Det ble komponert i 1896 og er inspirert av Friedrich Nietzsches filosofiske litterære verk med samme tittel.

Strauss dirigerte den første fremføringen av verket i Frankfurt am Main.

Verket har vært del av det klassiske repertoaret siden det ble introdusert i 1896. Den innledende fanfaren, «Soloppgang», kan sies å ha blitt allment kjent fordi det ble brukt som et musikalsk motiv i Stanley Kubricks film fra 1968, 2001: En romodyssé.

Struktur 
Stykket er delt opp i ni deler som blir spilt med bare tre klare stopp. Strauss navnga delene etter valgte kapitler i Nietzsches bok:

De første taktene av Einleitung. Daggrymotivet introduseres

Stykket starter med en lang kontra C (tre oktaver under enstrøken C) i kontrabassene, kontrafagotten og orgelet. Dette leder til innledningens brassfanfare, og introduserer "daggry"-motivet (se bildet over). Dette motivet gjennomsyrer hele verkets struktur. Motivet består av tre noter: grunntone, kvint og oktav C-G-C (også kalt naturmotivet).

Referanser

Eksterne lenker 
 Also Sprach Zarathustra, åpningsnummer. Semyon Bychkov som dirigent.

Komposisjoner av Richard Strauss
Orkesterverk
Programmusikk
Uroppføringer av musikk i 1896